rejauldu/bengali-wikipedia huggingface dataset:
ক্লাউস কিন্‌স্কি (জন্ম: ক্লাউস গুন্টার কার্ল নাকৎসিন্‌স্কি; ১৮ অক্টোবর ১৯২৬ - ২৩ নভেম্বর ১৯৯১) ছিলেন একজন জার্মান অভিনেতা। তিনি ১৩০-এর অধিক চলচ্চিত্রে অভিনয় করেছেন। তিনি ভের্নার হের্ৎসগের কয়েকটি চলচ্চিত্রে কেন্দ্রীয় চরিত্রে অভিনয় করেছেন, তন্মধ্যে রয়েছে আগুইয়ার, দ্য র‍্যাথ অব গড (১৯৭২), নসফেরাটু দ্য ভ্যাম্পায়ার (১৯৭৯), উৎসেক (১৯৭৯), ফিৎজকারাল্ডো (১৯৮২) ও কোব্রা ভের্ডে (১৯৮৭)। তিনি কয়েকটি স্পাঘেত্তি পশ্চিমা ধাঁচের চলচ্চিত্রেও অভিনয় করেছেন, তন্মধ্যে রয়েছে ফর আ ফিউ ডলারস মোর (১৯৬৫), আ বুলেট ফর দ্য জেনারেল (১৯৬৬), দ্য গ্রেট সাইলেন্স (১৯৬৮), অ্যান্ড গড সেইড টু কেইন (১৯৭০), শুট দ্য লিভিং অ্যান্ড প্রে ফর দ্য ডেড (১৯৭১), এবং আ জিনিয়াস, টু পার্টনার্স অ্যান্ড আ ডুপ (১৯৭৫)।  কিন্‌স্কি তার কর্মজীবনে বিতর্কিত ছিলেন এবং শুটিং সেটে তার বদমেজাজের চিত্র হের্ৎসগের প্রামাণ্যচিত্র মাই বেস্ট ফ্রেন্ড-এ ওঠে এসেছে। তিনি পোলা, নাস্টাসজা ও নিকোলাই কিন্‌স্কির পিতা, তিনজন তার ভিন্ন তিন স্ত্রীয়ের সন্তান। তারা তিনজনই অভিনয়ে যোগ দেন এবং জার্মানি ও মার্কিন যুক্তরাষ্ট্রে চলচ্চিত্র ও টেলিভিশনে কাজ করেন।  প্রারম্ভিক জীবন ক্লাউস গুন্টার কার্ল নাকৎসিন্‌স্কি ১৯২৬ সালের ১৮ই অক্টোবর ডানৎসিগের (বর্তমান সোপট, পোল্যান্ড) ৎসোপটে জন্মগ্রহণ করেন। তার পিতা ব্রুনো নাকৎসিন্‌স্কি অপেরা গায়ক হিসেবে ব্যর্থ হওয়ার পর ফার্মাসিস্ট হিসেবে কাজ শুরু করেন। তার মাতা সুজান লুৎজ ছিলেন একজন সেবিকা ও স্থানীয় যাজকের কন্যা। ক্লাউসের অন্য তিন ভাইবোনেরা হলেন ইঙ্গে, আর্নে ও হান্স-ইওয়াখিম।  মহামন্দার কারণে কিন্‌স্কির পরিবারের ডানৎসিগে জীবন ধারণ দুর্বিষহ হয়ে ওঠে এবং তারা ১৯৩১ সালে তারা বার্লিনে চলে যায়, সেখানে তাদের সংগ্রাম করতে হয়। তারা শ্যোনেবার্গ জেলার ওয়ার্টবুর্গস্ট্রাব থ্রি এলাকায় একটি ফ্লাটে বসবাস শুরু করে এবং জার্মান নাগরিকত্ব গ্রহণ করে। ১৯৩৬ সালে কিন্‌স্কি শ্যোনেবার্গের প্রিনৎস-হাইনরিখ-জিমনেসিয়ামে ভর্তি হন এবং সেখানে পড়াশোনা করেন।  তথ্যসূত্র  গ্রন্থপঞ্জি      বহিঃসংযোগ       বিষয়শ্রেণী:১৯২৬-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:২০শ শতাব্দীর জার্মান অভিনেতা বিষয়শ্রেণী:জার্মান চলচ্চিত্র অভিনেতা বিষয়শ্রেণী:জার্মান মঞ্চ অভিনেতা বিষয়শ্রেণী:পোলীয় বংশোদ্ভূত জার্মান ব্যক্তি বিষয়শ্রেণী:জার্মানির নাগরিকীকৃত নাগরিক
পরিবেশ বিদ্যা () একটি বহুশাস্ত্রীয় উচ্চশিক্ষায়তনিক বিষয় যেখানে প্রণালীবদ্ধভাবে প্রাকৃতিক পরিবেশের সাথে মানুষের আন্তঃক্রিয়া অধ্যয়ন করা হয়। পরিবেশ বিদ্যায় ভৌত বিজ্ঞান, অর্থশাস্ত্র ও বাণিজ্য, মানববিদ্যা এবং সামাজিক বিজ্ঞানের মূলনীতিগুলিকে সংযুক্ত করে পরিবেশ-সংক্রান্ত জটিল ও সমসাময়িক বিষয়গুলির উপরে গবেষণা  সম্পাদন করা হয়। এটি একটি ব্যাপক গবেষণা ক্ষেত্র যেখানে প্রাকৃতিক পরিবেশ, নির্মিত পরিবেশ ও তাদের মধ্যকার সম্পর্ক আলোচিত হয়। এখানে বাস্তুবিজ্ঞান ও পরিবেশ বিজ্ঞানের মূলনীতিগুলির পাশাপাশি সংশ্লিষ্ট বিষয়াদি যেমন পরিবেশমূলক নীতিশাস্ত্র, পরিবেশমূলক ভূগোল, নৃবিজ্ঞান, পরিবেশ নীতি, পরিবেশ রাজনীতি, পৌর পরিকল্পনা, পরিবেশ আইন, পরিবেশ অর্থশাস্ত্র, পরিবেশমূলক দর্শন, পরিবেশমূলক সমাজবিজ্ঞান, পরিবেশমূলক ন্যায়বিচার, পরিবেশ পরিকল্পনা, দূষণ নিয়ন্ত্রণ ও প্রাকৃতিক সম্পদ ব্যবস্থাপনা, ইত্যাদি অধ্যয়ন করা হয়।National Center for Education Statistics. Classification of Instructional Programs (CIP 2000)- (03) NATURAL RESOURCES AND CONSERVATION . Institute of Education Sciences, United States Department of Education. [Accessed 29 January 2010] বহু উচ্চশিক্ষা প্রতিষ্ঠানে পরিবেশ বিদ্যায় স্নাতক ও স্নাতকোত্তর পর্যায়ের পাঠ্যক্রম বিদ্যমান। পরিবেশ বিদ্যার এই উচ্চশিক্ষা পাঠ্যক্রমগুলিতে ব্যাপক আকারে দক্ষতা ও বিশ্লেষণী সরঞ্জাম-কৌশল প্রদান করা হয়, যেগুলি বর্তমান ও ভবিষ্যৎ বিশ্বের পরিবেশগত সমস্যাগুলির মোকাবেলা করতে সহায়ক। পরিবেশ বিদ্যার ছাত্ররা এই সমস্যাগুলি প্রকৃতি এবং ব্যক্তি, সমাজ ও পৃথিবীর উপরে এগুলি প্রভাব অনুধাবন করার জন্য বুদ্ধিবৃত্তিক ও পদ্ধতিগত কৌশল আয়ত্ত করে।  আরও দেখুন   পরিবেশমূলক নীতিশাস্ত্র  পরিবেশমূলক যোগাযোগ  পরিবেশমূলক শিক্ষা  পরিবেশমূলক জাতিবিদ্বেষ  পরিবেশমূলক সামাজিক বিজ্ঞান  পরিবেশমূলক সমাজবিজ্ঞান  পরিবেশমূলক ভূগোল  পরিবেশমূলক উপাধিসমূহের তালিকা  পরিবেশমূলক গবেষণা সাময়িকীসমূহের তালিকা  টেকসই উন্নয়ন  তথ্যসূত্র  বহিঃসংযোগ  Association for Environmental Studies and Sciences  Environmental Studies Association of Canada  Journal of Environmental Studies and Sciences  বিষয়শ্রেণী:পরিবেশ বিদ্যা বিষয়শ্রেণী:জ্ঞানের শাখা বিষয়শ্রেণী:পরিবেশবিদ্যা
ন্যাশনাল ইনস্টিটিউট অফ ফার্মাসিউটিক্যাল এডুকেশন অ্যান্ড রিসার্চ, কলকাতা (NIPER কলকাতা) হল একটি ভারতীয় পাবলিক ফার্মেসি গবেষণা বিশ্ববিদ্যালয়, যা ভারতের পশ্চিমবঙ্গের কলকাতায় অবস্থিত। ফার্মাসিউটিক্যাল এডুকেশন অ্যান্ড রিসার্চের সাতটি ন্যাশনাল ইনস্টিটিউটের (এনআইপিআর) একটি হিসেবে এটিকে ইনস্টিটিউট অফ ন্যাশনাল ইমপোর্টেন্স স্ট্যাটাস দেওয়া হয়েছে।NIPER sets the benchmark এটি ২-বছরের এমএস (ফার্ম.) প্রোগ্রাম NIPER conducts convocation এবং ফার্মাসিউটিক্যাল সায়েন্সে ডক্টরাল প্রোগ্রাম অফার করে।  ফার্মাসিউটিক্যাল শিল্পের বর্তমান ও ভবিষ্যৎ চাহিদা মেটাতে ফার্মাসিউটিক্যালস এবং কনজিউমার হেলথ কেয়ার প্রোডাক্টের ক্ষেত্রে একাডেমিক উৎকর্ষতা এবং গবেষণার প্রচারের জন্য ২০১৬ সালে ইনস্টিটিউট সানোফি ইন্ডিয়ার সাথে চুক্তি করে।  ন্যাশনাল ইনস্টিটিউট অফ ফার্মাসিউটিক্যাল এডুকেশন অ্যান্ড রিসার্চ, কলকাতা ২০২০ সালে ন্যাশনাল ইনস্টিটিউশনাল র‍্যাঙ্কিং ফ্রেমওয়ার্ক (NIRF) ফার্মাসি র‌্যাঙ্কিং দ্বারা ভারতে ২৭তম স্থানে ছিল।  তথ্যসূত্র    বহিঃসংযোগ    হোম পেজ   বিষয়শ্রেণী:২০০৭-এ পশ্চিমবঙ্গে প্রতিষ্ঠিত বিষয়শ্রেণী:২০০৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পশ্চিমবঙ্গের গবেষণা প্রতিষ্ঠান বিষয়শ্রেণী:ভারতের ঔষধনির্মাণ শিল্প বিষয়শ্রেণী:কলকাতার গবেষণা প্রতিষ্ঠান বিষয়শ্রেণী:কলকাতার বিশ্ববিদ্যালয় ও কলেজ বিষয়শ্রেণী:উইকিউপাত্তে স্থানাঙ্ক আছে
thumb|যোগান ও চাহিদার লেখচিত্র : P - মূল্য,  Q - পণ্যের মান, S - যোগান,  D - চাহিদা। পণ্যের দাম নির্ধারণ হয় চাহিদা এবং যোগানের ভারসাম্য দ্বারা, যে অবস্থায় একটি নির্দিষ্ট মূল্যে নির্দিষ্ট পরিমাণ দ্রব্য, বিক্রেতা বিক্রি করতে এবং ক্রেতা ক্রয় করতে প্রস্তুত থাকে। চিত্রটি আরও দেখাচ্ছে কীভাবে চাহিদা রেখার স্থান পরিবর্তন পণ্যের দামকে প্রভাবিত করে।  অর্থনীতির ভাষায় চাহিদা এবং যোগান বলতে কোন একটি পণ্যের বা সেবার ক্রেতা ও বিক্রেতার মধ্যে বিদ্যমান বাজার সম্পর্ক বোঝায়। বাজারে কোন পণ্যের দাম এবং সরবরাহ কী-রূপ হবে তা চাহিদা ও যোগানের মধ্যে বিরাজমান সম্পর্ক দ্বারাই নির্ধারিত হয়। ব্যষ্টিক অর্থনীতির ক্ষেত্রে এটি একটি মৌলিক সম্পর্ক এবং বিভিন্ন অর্থনৈতিক অবস্থার ব্যাখ্যার পাশাপাশি নতুন নতুন তত্ত্ব তৈরির ক্ষেত্রেও এটি প্রায় সর্বদা ব্যবহৃত হয়। আন্টোনিও অগাস্টিন কর্নো এটি সর্বপ্রথম বর্ণনা করেন এবং আলফ্রেড মার্শাল এটিকে জনপ্রিয় করে তোলেন। এই মডেল এর মতে একটি মুক্ত প্রতিযোগিতামুলক বাজারে পণ্যের প্রকৃত বিক্রয় মূল্যই ভোক্তার চাহিদা এবং বিক্রেতার সরবরাহের মধ্যে সামঞ্জস্য বিধান করে এবং একটি সাম্যাবস্থা প্রতিষ্ঠা করে।   ইতিহাস  “যোগান ও চাহিদা” শব্দগুচ্ছ সর্বপ্রথম ব্যবহার করেন জেমস ডানহ্যাম স্টুয়ার্ট তার ১৭৬৭ সালে প্রকাশিত “রাজনৈতিক অর্থনীতির কার্যকারণ অনুসন্ধান” বইটিতে। ১৭৭৬ সালে অ্যাডাম স্মিথ তার “জাতিসমূহের সম্পদ” বইটিতে এবং ডেভিড রিকার্ডো তার “রাজনৈতিক অর্থনীতির কার্যকারণ ও করারোপ” বইটিতেও এই শব্দগুচ্ছ ব্যবহার করেন।  “জাতিসতক সম্পদ” বইটিতে স্মিথ ধরে নিয়েছিলেন যে সরবরাহ মূল্য সর্বদা স্থির থাকবে এবং দাম কমলে বা বাড়লে চাহিদা বাড়বে বা কমবে। রিকার্ডো তার ধারণাগুলো প্রকাশ করার সময় এই অনুমানগুলোর উপর আর অধিক জোর দিয়েছিলেন। ১৮৩৮ সালে সম্পদের গাণিতিক বিধিমালা সংক্রান্ত গবেষণা প্রবন্ধে তিনি চাহিদা ও যোগানের মধ্যে একটি গাণিতিক সম্পর্ক দাঁড় করান।  উনিশ শতকের শেষদিকে প্রান্তিক(marginalist) চিন্তাধারার সূচনা ঘটে। স্ট্যনলি জেভন্স, কার্ল মেঞ্জার ও লিও ওয়াল্রস এই বিষয়টির সূচনা করেন। মূল ধারণাটি ছিলো এই যে, মূল্য নির্ধারিত হয় সর্বাধিক মূল্য দ্বারা,আর এটাই প্রান্তিক মূল্য। অ্যাডাম স্মিথ যে ধারণা করেছিলেন যে মূল্য নির্ধারিত হয় সরবরাহ মূল্য থেকে, তার থেকে এটা ছিল অনেকদূর সরে আসা।  ১৮৯০ সালে আলফ্রেড মার্শাল রচিত “অর্থনীতির কার্যকারণ” গ্রন্থটিতে এই ধারণাটি আরো উন্নতি লাভ করে। লিও ওয়াল্রস এর সাথে মার্শালও একটি সাম্যাবস্থার খোঁজ করতে থাকেন যেখানে চাহিদা ও যোগান রেখা দুটি মিলিত হবে। তারা বাজারের ওপর এদের প্রভাবও বোঝার চেষ্টা করলেন। উনিশ শতকের শেষ থেকেই চাহিদা ও যোগানের এই সম্পর্কগুলো মোটামুটি অপরিবর্তিত রয়েছে। আর অধিকাংশ গবেষণায় হয়েছে এদের ব্যতিক্রমগুলোকে পর্যালোচনা করা নিয়ে।  বিষয়শ্রেণী:অর্থনীতি (সামাজিক বিজ্ঞান) বিষয়শ্রেণী:বাজার (অর্থশাস্ত্র)
সাইমন ভিনসেন্ট (সক্রিয় ১৩৮৪-১৪০২), Tarring Neville এবং West Dean, Sussex, ছিলেন একজন ইংরেজ রাজনীতিবিদ।   পরিবার  তার ছেলে ছিলেন এমপি জন ভিনসেন্ট।   কর্মজীবন  তিনি ১৩৮৪ সালের নভেম্বর, ১৩৮৮ সালের সেপ্টেম্বর এবং ১৪০২ সালে চিচেস্টারের জন্য ইংল্যান্ডের সংসদের সদস্য (এমপি) ছিলেন।   তথ্যসূত্র   বিষয়শ্রেণী:ইংল্যান্ডের সংসদ সদস্য ১৪০২ বিষয়শ্রেণী:ইংল্যান্ডের সংসদ সদস্য সেপ্টেম্বর ১৩৮৮ বিষয়শ্রেণী:ইংল্যান্ডের সংসদ সদস্য নভেম্বর ১৩৮৪ বিষয়শ্রেণী:১৫শ শতাব্দীতে মৃত্যু বিষয়শ্রেণী:১৪শ শতাব্দীতে জন্ম
মোহাম্মদ শাহজাহান (২ জানুয়ারি ১৯৩৯ – ২০ সেপ্টেম্বর ২০০০) বাংলাদেশি শিক্ষাবিদ ছিলেন। তিনি বাংলাদেশ প্রকৌশল বিশ্ববিদ্যালয় (বুয়েট) এর ৬ষ্ঠ উপাচার্য ছিলেন। শিক্ষায় তার অবদানের জন্য বাংলাদেশ সরকার ১৯৯৬ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করেন।   প্রাথমিক জীবন  মোহাম্মদ শাহজাহান ২ জানুয়ারি ১৯৩৯ সালে ঢাকার কেরানীগঞ্জের জন্মগ্রহণ করেন। তিনি ১৯৫৪ সালে  আরমানিটোলা সরকারি উচ্চ বিদ্যালয় থেকে মেট্রিকুলেশন পাশ করেন। ১৯৫৬ সালে ঢাকা কলেজ থেকে ইন্টারমিডিয়েট (আইএসসি) পাশ করেন। ১৯৬০ সালে আহসানউল্লাহ ইঞ্জিনিয়ারিং কলেজ থেকে সিভিল ইঞ্জিনিয়ারিংয়ে স্নাতক ডিগ্রি লাভ করেন। ১৯৬৩ সালে যুক্তরাষ্ট্রের কলোরাডো স্টেট ইউনিভার্সিটি থেকে এমএস এবং ১৯৭০ সালে স্কটল্যান্ডের গ্লাসগোর স্ট্রাথক্লাইড ইউনিভার্সিটি থেকে ডক্টরেট ডিগ্রি অর্জন করেন।   কর্মজীবন  মোহাম্মদ শাহজাহান ১৯৬০ সালে আহসানউল্লাহ ইঞ্জিনিয়ারিং কলেজ প্রভাষক হিসেবে কর্মজীবন শুরু করেন। উচ্চ ডিগ্রী অর্জনের পর তিনি ইরাকের মোসুল বিশ্ববিদ্যালয়ে অধ্যাপনা শেষে দেশে ফিরে বাংলাদেশ প্রকৌশল বিশ্ববিদ্যালয়ে (বুয়েট) পুনরায় অধ্যাপক নিযুক্ত হন। তিনি ১৯৯১ সালের এপ্রিল থেকে নভেম্বর ১৯৯৬ পর্যন্ত দুই মেয়াদে বাংলাদেশ প্রকৌশল বিশ্ববিদ্যালয়ের উপাচার্য ছিলেন। জানুয়ারী ২০০০ সালে তিনি বুয়েট থেকে অবসর গ্রহণ করেন।  তিনি ইঞ্জিনিয়ার্স ইনস্টিটিউশনের প্রেসিডেন্ট এবং বিআইটি কাউন্সিলের নির্বাহী ভাইস চেয়ারম্যান ও ঢাকা সমিতির সভাপতি ছিলেন। শিক্ষায় তার অবদানের জন্য বাংলাদেশ সরকার ১৯৯৬ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করেন।   মৃত্যু  মোহাম্মদ শাহজাহান ২০ সেপ্টেম্বর ২০০০ সালে মৃত্যুবরণ করেন।   তথ্যসূত্র   বিষয়শ্রেণী:বাংলাদেশ প্রকৌশল বিশ্ববিদ্যালয়ের উপাচার্য বিষয়শ্রেণী:১৯৩৯-এ জন্ম বিষয়শ্রেণী:২০০০-এ মৃত্যু বিষয়শ্রেণী:ঢাকা কলেজিয়েট স্কুলের প্রাক্তন শিক্ষার্থী বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:বাংলাদেশী শিক্ষায়তনিক বিষয়শ্রেণী:বাংলাদেশ প্রকৌশল বিশ্ববিদ্যালয়ের শিক্ষক বিষয়শ্রেণী:একুশে পদক বিজয়ী বিষয়শ্রেণী:বাঙালি লেখক বিষয়শ্রেণী:ঢাকার ব্যক্তি
আবুল হাসনাত (মৃত্যু: ৮ অক্টোবর ২০১৩) বাংলাদেশ জাতীয়তাবাদী দলের রাজনীতিবিদ ও চাঁদপুর-১ আসনের সাবেক সংসদ সদস্য।   জন্ম ও প্রাথমিক জীবন  আবুল হাসনাত চাঁদপুরের কচুয়ার শ্রীরামপুর হাজী বাড়ীতে জন্মগ্রহণ করেন।   কর্মজীবন  আবুল হাসনাত কচুয়া বঙ্গবন্ধু সরকারী ডিগ্রি কলেজের সাবেক অধ্যক্ষ।   রাজনৈতিক জীবন  তিনি বাংলাদেশ জাতীয়তাবাদী দলের মনোনয়ন নিয়ে ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে চাঁদপুর-১ আসন থেকে সংসদ সদস্য নির্বাচিত হয়েছিলেন।  এর আগে তিনি ১৯৯১ সালের পঞ্চম জাতীয় নির্বাচনে একই আসন থেকে বিএনপির মনোনয়ন নিয়ে পরাজিত হয়েছিলেন।   আরও দেখুন    ষষ্ঠ জাতীয় সংসদ সদস্যদের তালিকা   তথ্যসূত্র   বিষয়শ্রেণী:চাঁদপুর জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:২০১৩-এ মৃত্যু বিষয়শ্রেণী:কচুয়া বঙ্গবন্ধু সরকারি ডিগ্রি কলেজের প্রাক্তন শিক্ষক
বিওএসি ফ্লাইট ৭৮৩ ১৯৫৩ সালের ২রা মে ভারতের কলকাতা থেকে উড্ডয়নের কিছুক্ষণ পরেই প্রচণ্ড ঝড়ের মুখোমুখি হয়ে মাঝ আকাশে ভেঙে পড়ে ও বিধ্বস্ত হয়। এটি একটি যাত্রীবাহী ডি হ্যাভিল্যান্ড কমেট বিমান ছিল, যা জি-এএলওয়াইভি হিসাবে নিবন্ধিত ছিল এবং ব্রিটিশ ওভারসিজ এয়ারওয়েজ কর্পোরেশন দ্বারা পরিচালিত হত। উড়োজাহাজে থাকা ৪৩ জন যাত্রী ও বিমান কর্মী সবাই নিহত হয়েছিল।  দুর্ঘটনাটি ঘটার পর, কমেট বিমানের কাঠামোগত ব্যর্থতার সঙ্গে জড়িত আরও দুটি মারাত্মক দুর্ঘটনা এক বছরেরও কম সময়ের মধ্যে ঘটেছিল হয়েছিল। দুর্ঘটনা দুটি হল বিওএসি ফ্লাইট ৭৮১ ও দক্ষিণ আফ্রিকান এয়ারওয়েজ ফ্লাইট ২০১। ফলস্বরূপ, সম্পূর্ণ বিমান বহরটিকে গ্রাউন্ডেড করা হয়েছিল যতক্ষণ না এই ধরণের বিমানের বিস্তৃত পুনঃনকশা করা হয়েছিল, যার ফলে কমেট ২ সংস্করণের বিকাশ ঘটেছিল।   উড়ানের ইতিহাস  উড়ান ৭৮৩ সিঙ্গাপুর থেকে শুরু হয়েছিল এবং লন্ডনে যাত্রা শেষ করার জন্য নির্ধারিত ছিল। কলকাতার দমদম বিমানবন্দরে (বর্তমানে নেতাজি সুভাষচন্দ্র বসু আন্তর্জাতিক বিমানবন্দর) একটি নির্ধারিত যাত্রাবিরতির পর, বিমানটি ২রা মে স্থানীয় সময় ১৬ টা ২৯ মিনিটে (১০:৫৯ জিএমটি) দিল্লির দিকে যাত্রা শুরু করেছিল।  উদয়নের ছয় মিনিট পরে, যখন জেট বিমানটি ৭,৫০০ ফুট (২,৩০০ মি) উপরে উঠছিল, তখন এয়ার ট্রাফিক কন্ট্রোলের সাথে রেডিও যোগাযোগ বিচ্ছিন্ন হয়ে যায়। প্রায় একই সময়ে, বিমানটিকে কলকাতার উত্তর-পশ্চিমে প্রায় ২৫ মাইল (৪০ কিমি) দূরে জাগলগড়ী গ্রামের কাছে প্রত্যক্ষদর্শীরা অগ্নিদগ্ধ অবস্থায় মাটিতে নেমে আসতে দেখেছিল। সেই সময়ে উক্ত এলাকায় প্রচণ্ড বৃষ্টি ও বজ্রপাত হচ্ছিল।  জি-এএলওয়াইভি-এর ধ্বংসাবশেষ ৫ মাইল (৮ কিমি) বরাবর ছড়িয়ে ছিটিয়ে পাওয়া গিয়েছিল, যার প্রধান অংশগুলিতে তখনও আগুন ছিল। কেউ জীবিত ছিল না।   ভুক্তভোগী  বিমানে থাকা ৪৩ জনের মধ্যে ৬ জন ক্রু সদস্য এবং ব্রিটিশ, মার্কিন, অস্ট্রেলীয়, বার্মিজ ও ফিলিপীয় জাতীয়তার ৩৭ জন যাত্রী ছিলেন। নিহতদের মধ্যে অস্ট্রেলীয় রাজনীতিবিদ ট্রেভর ওল্ডহ্যাম ও তার স্ত্রী ছিলেন।   তদন্ত  পরবর্তী তদন্তে দেখা গেছে যে, একটি ঝড়ের মুখোমুখি হওয়ার পরে, বিমানটি "বাতাসে কাঠামোগত ব্যর্থতার সম্মুখীন হয়েছিল, যার ফলে আগুন লেগেছিল।" অতিরিক্ত চাপকে ব্যর্থতার সম্ভাব্য কারণ হিসাবে উল্লেখ করা হয়েছিল, যার ফলে বজ্রঝড়ের মধ্যে প্রবল দমকা হাওয়া বা বজ্রঝড়ের মধ্য দিয়ে উড়ে যাওয়ার সময় পাইলটের অতিরিক্ত নিয়ন্ত্রণ বা নিয়ন্ত্রণ হারানোর ঘটনা ঘটেছিল।  তদন্তকারীরা "কমেট বিমানের কাঠামোতে কোনো পরিবর্তন প্রয়োজন কিনা তা বিবেচনা করার" সুপারিশও করেছিলেন।  তথ্যসূত্র  বহিঃসংযোগ  দুর্ঘটনার প্রতিবেদন  – এন.এস. লোকুর কর্তৃক প্রতিবেদনকৃত, বেসামরিক বিমান চলাচল মন্ত্রণালয় কর্তৃক যুক্তরাজ্যে পুনঃপ্রকাশিত।  বিষয়শ্রেণী:ডি হ্যাভিল্যান্ড কমেটের সঙ্গে জড়িত দুর্ঘটনা ও ঘটনা বিষয়শ্রেণী:ব্রিটিশ ওভারসিজ এয়ারওয়েজ কর্পোরেশনের দুর্ঘটনা ও ঘটনা বিষয়শ্রেণী:ভারতে বিমান দুর্ঘটনা ও অঘটন বিষয়শ্রেণী:১৯৫৩-এ ভারত
লেফটেন্যান্ট কর্নেল (অবঃ) ফারুক খান (জন্ম: ১৮ সেপ্টেম্বর, ১৯৫১) একজন বাংলাদেশী রাজনীতিবিদ। তিনি গোপালগঞ্জ-১ আসনের সংসদ সদস্য এবং আওয়ামী লীগের সাবেক বাণিজ্য ও শিল্প সম্পাদক।Central Committee of Bangladesh Awami League  ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।  জন্ম ও শিক্ষাজীবন খান ১৯৫১ সালের ১৮ সেপ্টেম্বর ঢাকায় তার পিতামাতা সেরাজুল করিম খান এবং মা খালেদা করিম খানের ঘরে জন্মগ্রহণ করেন। তিনি মিরপুরের ডিফেন্স সার্ভিসেস অ্যান্ড স্টাফ কলেজ থেকে ডিফেন্স স্টাডিজে মাস্টার্স করেছেন।  সমালোচনা তিনি মুক্তিযুদ্ধের সময় পাকিস্তানীদের পক্ষে দিনাজপুরে কর্মরত ছিলেন। মুক্তিযুদ্ধ শুরু হলে তিনি পাকিস্তানী সেনাবাহিনীর পক্ষে প্রথম অপারেশন চালান এবং কয়েকজন মুক্তিযোদ্ধা ও নিরীহ বাঙালিকে নির্মমভাবে হত্যা করেন।  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:১৯৫১-এ জন্ম বিষয়শ্রেণী:গোপালগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:শেখ হাসিনার দ্বিতীয় মন্ত্রিসভার সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:বাংলাদেশের বাণিজ্যমন্ত্রী বিষয়শ্রেণী:বাংলাদেশের বেসামরিক বিমান পরিবহন ও পর্যটন মন্ত্রী বিষয়শ্রেণী:বাংলাদেশ সেনাবাহিনীর কর্নেল বিষয়শ্রেণী:গোপালগঞ্জ জেলার ব্যক্তি বিষয়শ্রেণী:শেখ হাসিনার পঞ্চম মন্ত্রিসভার সদস্য
লুধুয়া জমিদার বাড়ি বাংলাদেশ এর চাঁদপুর জেলার মতলব উত্তর উপজেলায়  অবস্থিত এক ঐতিহাসিক জমিদার বাড়ি। আনুমানিক ১৮৭০ সালে তৎকালীন শাসক ব্রিটিশদের কাছ থেকে স্থানীয় খাজনা আদায়ের দায়িত্বপ্রাপ্ত হওয়ার মাধ্যমে জমদারিকার্য শুরু করেন রহিমউদ্দিন সরকার। কয়েকটি গ্রাম ছিল ছোট-খাটো এই জমিরদারের অধিএলাকা। শুরু থেকেই প্রজা কল্যাণে অত্যন্ত সংবেদনশীল ছিলেন রহিম উদ্দিন সরকার। খাজনা আদায়ে তিনি কখনই জবরদস্তির আশ্রয় নিতেননা। প্রজাদের উপর কখনও অতিরিক্ত করের বোঝা চাপিয়ে দিতেন না। সরকারের কোষাগারে জমা করার পর আদায়কৃত খাজনার একটা বড় অংশ ব্যয় করতেন প্রজাকল্যাণে। ন্যায়পরায়ণতা, উদারতা আর পরহিতকরতার এক উজ্জ্বল দৃষ্টান্ত স্থাপন করেছিলেন ছোট এই জমিদারির প্রতিষ্ঠাতা রহিম উদ্দিন সরকার। রহিম উদ্দিন সরকারের একমাত্র পুত্র জাহাবক্স মিয়া ছিলেন এই বংশের সর্বশেষ দায়িত্বপালনকারী জমিদার। ১৯৫৫ সালে বঙ্গীয় প্রজাস্বত্ব আইন জারীর মাধ্যমে জমিদারী প্রথা বাতিল হলে স্থানীয় ছোট-খাটো এই জমিদারদের জমিদারীর সমাপ্তি ঘটে।       জনহিতকর কাজ  খাজনা আদায়ের পরিমান খুব বেশী না হলেও জণহিতকর কাজে লুধুয়ার জমিদাররা ছিলেন অগ্রনী ভূমিকা পালনকারী। বিশেষ করে শিক্ষা বিস্তারে তাদের অবদান ছিল প্রনিধানযোগ্য। মতলব জেবি পাইলট উচ্চ বিদ্যালয় প্রতিষ্ঠায় লুধুয়ার জমিদাররা প্রায় ৫০ শতকের বেশী জমি দান করেন। লুধুয়া জুনিয়র হাইস্কুল (পরবর্তীতে লুধুয়া উচ্চ বিদ্যালয় ও কলেজে রুপান্তরিত) প্রতিষ্ঠায় লুধুয়ার জমিদাররা প্রায় ১ একর জমি দান করেন। লুধুয়া কবরস্থানেও তারা জমি দান করেন। বাড়ীতে মসজিদ প্রতিষ্ঠার পাশাপাশি জায়গিরদারদের থাকার জন্য সুবন্দোবস্ত করেন।               অবকাঠামো লুধুয়া জমিদার বাড়ীতে মোট তিনটি ভবন রয়েছে। এর মধ্যে দু'টি ভবন বাসস্থানের জন্য নির্মিত হয়েছিল। একটি ভবন বিচারকার্য ও জমিদারীর প্রশাসনিক কাজে ব্যবহৃত হত। এর মধ্যে একটি ভবন যা রহিম উদ্দিন সরকার ও জাহা বক্স মিয়া বাসভবন হিসেবে ব্যবহার করতেন তা এখনো ভালো অবস্থায় আছে। অন্য দু'টি ভবন জরাজীর্ণ অবস্থায় আছে। তবে সংরক্ষণের অভাবে সব ক'টি ভবনেরই মূল্যবান জিনিসপত্র চুরি হয়ে গেছে।          তথ্যসূত্র  বহিঃসংযোগ  বিষয়শ্রেণী:চাঁদপুর জেলার দর্শনীয় স্থান বিষয়শ্রেণী:চাঁদপুর জেলার প্রত্নতাত্ত্বিক স্থান বিষয়শ্রেণী:চাঁদপুর জেলার প্রত্নতাত্ত্বিক স্থাপনা
ডিডি ত্রিপুরা হল দূরদর্শনের মালিকানাধীন একটি রাষ্ট্রীয় মালিকানাধীন টেলিভিশন চ্যানেল, যা ভারতের ত্রিপুরা রাজ্যে অনুষ্ঠান পরিবেশন করে । এটি ২১ জানুয়ারী ২০২১ পর্যন্ত দূরদর্শন কেন্দ্র আগরতলা নামে পরিচিত ছিল, পরে এটির নাম পরিবর্তন করে বর্তমানের নামটি হয়। এটি সেদিন পুরো দিনের সম্প্রচারও শুরু করেছিল।   আরো দেখুন    বাংলা টিভি চ্যানেলের তালিকা   তথ্যসূত্র    বহিঃসংযোগ    Doordarshan Official Internet site  Doordarshan news site  An article at PFC  বিষয়শ্রেণী:দূরদর্শন বিষয়শ্রেণী:ত্রিপুরার গণমাধ্যম বিষয়শ্রেণী:১৯৯২-এ ত্রিপুরায় প্রতিষ্ঠিত বিষয়শ্রেণী:১৯৯২-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:সরাসরি সম্প্রচার স্যাটেলাইট পরিষেবা বিষয়শ্রেণী:যুক্তরাজ্যে সম্প্রচারিত বিদেশী টেলিভিশন চ্যানেল বিষয়শ্রেণী:ভারতীয় সরাসরি সম্প্রচার স্যাটেলাইট পরিষেবা
কর্মা চোডেন (জন্ম ১৩ জুন ১৯৬৬), একজন তীরন্দাজ, যিনি আন্তর্জাতিকভাবে ভুটানের প্রতিনিধিত্ব করেছিলেন।  ছোটেন লস অ্যাঞ্জেলেসে অনুষ্ঠিত ১৯৮৪ গ্রীষ্মকালীন অলিম্পিকে ভুটানের হয়ে স্বতন্ত্র ইভেন্টে প্রতিদ্বন্দ্বিতা করেছিলেন যেখানে তিনি ৪৬তম স্থান অর্জন করেছিলেন। Sports Reference Profile   তথ্যসূত্র    বহিঃসংযোগ      বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ভুটানি নারী তীরন্দাজ বিষয়শ্রেণী:১৯৮৪ গ্রীষ্মকালীন অলিম্পিকের তীরন্দাজ বিষয়শ্রেণী:ভুটানের অলিম্পিক তীরন্দাজ
আকোদা () ভারতের মধ্য প্রদেশ রাজ্যের শাজাপুর জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৫৮ মিটার (১৫০২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে আকোদা শহরের জনসংখ্যা হল ১০,৪০৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬০%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে আকোদা এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
thumb|right|400px|কাস্তেল গান্দোলফো শহর এবং আলবানো হ্রদের দৃশ্য কাস্তেল গান্দোলফো (ইতালীয় ভাষায়: Castel Gandolfo) ইতালির লাৎজিও প্রদেশের একটি ছোট শহর যা রাজধানী রোম থেকে প্রায় ১৫ মাইল দক্ষিণ-পূর্বে অবস্থিত। স্থানীয় কাস্তেল্লি রোমানি উপভাষায় একে শুধু কাস্তেল্লো নামে ডাকা হয়। শহরটির অবস্থান আলবান পর্বতমালায় এবং এখান থেকে আলবানো হ্রদ দেখা যায়। উল্লেখ্য আলবানো হ্রদ আলবান পর্বতমালার কাভো পাহাড়ের পাদদেশে অবস্থিত একটি আগ্নেয় সংঘর্ষ হ্রদ। শহরটি পোপের গ্রীষ্মকালীন বাসস্থান হিসেবে সুপরিচিত। এর জনসংখ্যা আনুমানিক ৮৮৩৪। এক সময় এটি ভোটের মাধ্যমে ইতালির সবচেয়ে সুন্দর শহরগুলোর একটি হিসেবে নির্বাচিত হয়েছিল।  শহরের আবাসিক এলাকার অনেকাংশই আলবানো হ্রদের কূল ঘেঁষে গড়ে উঠেছে। এর মধ্যে রয়েছে অষ্টাদশ শতকে নির্মীত অনেক গ্রীষ্মকালীন বাসস্থান এবং বিলাসবহুল কুটির। রোম অলিম্পিকের সময় নৌকা বাইচ প্রতিযোগিতাটি যেখান থেকে নিয়ন্ত্রণ করা হয়েছিল সেই স্তাদিও ওলিম্পিকো এখনও এই শহরে সংরক্ষিত আছে।  এছাড়া এখানে বেশ কিছু প্রত্নতাত্ত্বিক নিদর্শন রয়েছে। যেমন, অনেক আগে আলবানো হ্রদের পাশে নির্মীত একটি জল-প্রবেশমুখ, এটি দিয়ে হ্রদের পানির উচ্চতা নিয়ন্ত্রণ করা হয় এবং আশপাশের কৃষি জমিতে সেচের পানি সরবরাহ করা হয়। একে জল-প্রকৌশলের গুরুত্বপূর্ণ একটি নিদর্শন হিসেবে গণ্য করা হয়। কাস্তেল গান্দোলফোতে আরও রয়েছে দোমিশিয়ানের বাড়ির ধ্বংসাবশেষ। কাস্তেল্লি রোমানির স্থানীয় উদ্যানের অংশ হিসেবেই এই শহরকে গণ্য করা হয়। এছাড়া অনেক শৈল্পিক গুরুত্বও আছে শহরটির। যেমন, ভিল্লানোভার সাধু টোমাসের গির্জা যার নকশা করেছিলেন প্রখ্যাত ইতালীয় ভাস্কর জান লোরেনৎসো বের্নিনি।   তথ্যসূত্র   বিষয়শ্রেণী:ইতালির শহর ও নগর
থাম্ব তাইশো ত্রিপিটক () হলো চীনা বৌদ্ধ ত্রিপিটক এবং এর জাপানি ভাষ্যগুলির নির্দিষ্ট সংস্করণ যা বিংশ শতাব্দীতে পণ্ডিতরা ব্যবহার করেছিলেন। এটি প্রকল্পটি টোকিও ইম্পেরিয়াল ইউনিভার্সিটির সংস্কৃত ও ভারত বিদ্যা বিভাগ দ্বারা শুরু হয়েছিল। এটি তককুসু জুনজিরো এবং অন্যরা সম্পাদনা করেছেন।   সূচীপত্র  ভলিউম ১-৮৫ হলো সাহিত্য, যার ভলিউম ৫৬-৮৪ হলো জাপানি বৌদ্ধ সাহিত্য, শাস্ত্রীয় চীনাভাষায় লেখা।  ভলিউম ৮৬-৯৭ হলো বৌদ্ধধর্ম সম্পর্কিত অঙ্কন, এতে অনেক বুদ্ধ ও বোধিসত্ত্বের চিত্রাঙ্কন রয়েছে। ভলিউম ৯৮-১০০ হলো জাপানে পরিচিত বৌদ্ধ গ্রন্থের বিভিন্ন সূচির পাঠ। সাহিত্যের ১০০টি খণ্ডে ৫,৩২০টি স্বতন্ত্র পাঠ রয়েছে।   তথ্যসূত্র    উৎস   Matsumoto, T. (1934), "Taishō Shinshū Daizōkyō oder kurz "Taishō Issaikyō" ", Zeitschrift der Deutschen Morgenländischen Gesellschaft 88 (n.F. 13), No. 2, 194-199 বহিঃসংযোগ    The SAT Daizōkyō Text Database at the University of Tokyo  Chinese Buddhist Electronic Text Association (CBETA) NTI Buddhist Text Reader 中國傳統佛教資料下載 佛教電子書 大正大藏經　【大正藏網頁版】 Bukkyo Dendo Kyokai Japan provides some English translations (pdf) from the BDK English Tripitaka series. Bibliography of Translations from the Chinese Buddhist Canon into Western Languages  Chinese-English Tripitaka with All Titles and Known Translations in English  বিষয়শ্রেণী:বৌদ্ধ গ্রন্থ বিষয়শ্রেণী:বৌদ্ধ নীতিশাস্ত্র
১৯৫৭ সালে উত্তরপ্রদেশে দ্বিতীয় 'বিধানসভা নির্বাচন' অনুষ্ঠিত হয়। ভারতীয় জাতীয় কংগ্রেস ৪৩০টি বিধানসভা আসনের মধ্যে ২৮৬টি আসন পেয়ে আরামদায়ক ব্যবধানে জয়লাভ করে, যদিও ১৯৫১ সালের পূর্ববর্তী নির্বাচনের তুলনায় এটি সংখ্যাগরিষ্ঠতার চেয়ে কম ছিল।  ১৯৫৭ সালের ২৫ ফেব্রুয়ারি উত্তরপ্রদেশ বিধানসভার নির্বাচন অনুষ্ঠিত হয়। বিধানসভার ৪৩০টি আসনের জন্য ১৭১১ জন প্রার্থী প্রতিদ্বন্দ্বিতা করেছিলেন। ৮৯টি দুই সদস্যের নির্বাচনী এলাকা এবং ২৫২টি এক সদস্যের নির্বাচনী এলাকা ছিল।  ফলাফল   তথ্যসূত্র   বিষয়শ্রেণী:১৯৫৭-এ ভারতে রাজ্য বিধানসভা নির্বাচন বিষয়শ্রেণী:উত্তরপ্রদেশ বিধানসভা নির্বাচন